Palpebiller

Hydraena
 Ochthebius
 Limnebius

Palpebiller (Hydraenidae) er en familie av biller som lever i og ved ferskvann og brakkvann. De er små biller som kan kjennes på at maksillarpalpene (munnfølerne) er svært lange. De ligner på visse arter i gruppen vannkjær (Hydrophiloidea)  men er trolig ikke nært beslektet med disse. Det er funnet 14 arter i Norge.

Utseende 
Små biller (1–3 mm), brystskjoldet og dekkvingene enten tydelig skilt ved en innskjæring (slektene Hydraena og Ochthebius) eller dannende en kontinuerlig kurve (slekten Limnebius). Hodet er bredt med små, runde fasettøyne. Antennene består av ni til elleve ledd, med en svakt definert, fire- eller fem-leddet kølle. Palpene (munnfølerne) er kortere enn antennene hos slekten Ochthebius, mye lengre enn antennene hos slektene Hydraena og Limnebius. Brystskjoldet (pronotum) er kantete med tydelige groper eller lengdefurer hos Ochthebius og Hydraena, glatt og jevnt rundet hos Limnebius. Dekkvingene har tydelige punktrekker hos Ochthebius og Hydraena. Beina er foholdsvis korte med fire-leddete føtter. Hos slekten Limnebius er leggene (tibiae) korte og tykke. Larvene er lange og slanke, med tre par korte bein og en hodekapsel med forholdsvis lange antenner og små kjever.

Levevis 
Palpebillene lever i eller ved vann. De forskjellige artene finnes stort sett enten i stillestående eller rennende vann, sjelden begge deler, og holder seg i vegetasjon eller mudder nær bredden, også på land ved vannkanten. Mange av artene i slekten Ochthebius lever i brakkvann og finnes ved grunne brakkvannsdammer i marsklands-områder. Andre arter lever i eller ved små bekker. Artene i slekten Hydraena foretrekker stort sett rent og klart vann, og kan være gode indikatorer på lite forurensning. Artene i slekten Limnebius lever i stillestående eller rennende ferskvann, og kan også finnes under steiner i vannkanten. De voksne billene er planteetere, larvene rovdyr.

Systematisk inndeling / norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea (litt usikker plassering)
 Familien palpebiller, Hydraenidae Mulsant, 1844
 Underfamilien strandpalpebiller, Ochthebiinae
 Slekten †Ochtebiites Ponomarenko, 1977
 Stammen Ochthebiini
 Understammen Enicocerina
 Slekten Enicocerus Stephens, 1829
 Understammen Meropathina
 Slekten Meropathus Enderlein, 1901
 Slekten Prototympanogaster Perkins, 2018
 Slekten Tympallopatrum Perkins, 1997
 Slekten Tympanogaster Janssens, 1967
 Understammen Neochthebiina
 Slekten Neochthebius Orchymont, 1932
 Understammen Ochthebiina
 Slekten Aulacochthebius Kuwert, 1887
 Slekten Gymnanthelius Perkins, 1997
 Slekten Gymnochthebius Orchymont, 1943
 Slekten Hughleechia Perkins, 1981
 Slekten Micragasma Sahlberg, 1900
 Slekten Ochthebius Leach, 1815  – omtrent 300 arter på verdensbasis
 Ochthebius bicolon Germar, 1824
 Ochthebius minimus (Fabricius, 1792)
 Ochthebius rugulosus Wollaston, 1857
 Ochthebius marinus (Paykull, 1798)
 Ochthebius lenensis Poppius, 1907  – bare funnet i Nord-Norge her til lands
 Ochthebius alpinus (Ienistea, 1979)
 Understammen Protochthebiina
 Slekten Protochthebius Perkins, 1997
 Stammen Ochtheosini
 Slekten Edaphobates Jäch & Díaz, 2003
 Slekten Ochtheosus Perkins, 1997
 Slekten Ginkgoscia Jäch & Díaz, 2004 (usikker plassering)
 Underfamilien bekkepalpebiler, Hydraeninae
 Slekten †Archaeodraena Jäch & Yamamoto, 2017
 Stammen Hydraenidini
 Slekten Haptaenida Perkins, 1997
 Slekten Hydraenida Germain, 1901
 Slekten Parhydraenida Balfour-Browne, 1975
 Stammen Hydraenini
 Slekten Adelphydraena Perkins, 1989
 Slekten Hydraena Kugelann, 1794  – omtrent 1000 arter på verdensbasis
 Hydraena palustris Erichson, 1837
 Hydraena britteni Joy, 1907  – trolig den vanligste arten
 Hydraena riparia Kugelann, 1794
 Hydraena nigrita Germar, 1824
 Hydraena gracilis Germar, 1824
 Stammen Limnebiini
 Slekten Laeliaena Sahlberg, 1900
 Slekten Limnebius Leach, 1815  – omtrent 100 kjente arter
 Limnebius truncatellus (Thunberg, 1794)
 Limnebius parvulus (Herbst, 1797)
 Limnebius aluta Bedel, 1881
 Stammen Madagastrini
 Slekten Davidraena Jäch, 1994
 Slekten Gondraena Jäch, 1994
 Slekten Madagaster Perkins, 1997
 Slekten Menomadraena Perkins, 2017
 Slekten Trinomadraena Perkins, 2017
 Stammen Parhydraenini
 Slekten Decarthrocerus Orchymont, 1948
 Slekten Discozantaena Perkins & Balfour-Browne, 1994
 Slekten Parhydraena Orchymont, 1937
 Slekten Parhydraenopsis Perkins, 2009
 Slekten Pneuminion Perkins, 1997
 Slekten Protozantaena Perkins, 1997
 Underfamilien Orchymontiinae Perkins, 1997
 Slekten Homalaena Ordish, 1984
 Slekten Orchymontia Broun, 1919
 Slekten Podaena Ordish, 1984
 Underfamilien Prosthetopinae Perkins, 1994 
 Stammen Coelometoponini Perkins, 2005
 Slekten Coelometopon Janssens, 1972
 Slekten Oomtelecopon Perkins, 2005
 Stammen Nucleotopini
 Slekten Nucleotops Perkins & Balfour-Browne, 1994
 Stammen Parasthetopini
 Slekten Mesoceration Janssens, 1967
 Slekten Parasthetops Perkins & Balfour-Browne, 1994
 Slekten Sebasthetops Jäch, 1998-01
 Slekten Sicilicula Balfour-Browne, 1958
 Stammen Prosthetopini
 Slekten Prosthetops Waterhouse, 1879
 Stammen Protosthetopini
 Slekten Protosthetops Perkins, 1994
 Stammen Pterosthetopini
 Slekten Pterosthetops Perkins, 1994

Referanser

Kilder 
 Hansen, M. 1987. The Hydrophiloidea (Coleoptera) of Fennoscandia and Denmark. Fauna Entomologica Scandinavica 18. E.J.Brill / Scandinavian Science Press Ltd.

Eksterne lenker 
 

Biller
 
Biller formelt beskrevet i 1844
Dyr formelt beskrevet av Martial Étienne Mulsant